JohanHeinsen/ENO huggingface dataset:
Ribe Stifts Adresseaviser, 1846-03-09
J Flyveposten omtales følgende paa Fremgangsmaade af en Vagtcommandeur. For kort siden viste en Underofficier af Castelsjægercorpset en stræng og tillige uretfærdig Fremgangsmaade imod en ung Mand af anseet Familie, idet han forbød denne Adgang til Langelinie i Følgeskab med en god Ven, som var i Besiddelse af Tegn. Da Underofficeren paa den brutaleste Maade og imod at Lov og Ret havde viist Studenten ud fra Langelinie, henvendte denne sig til Majoren i Citadellet og erholdt øieblikkelig skriftlig Tilladelse til at besøge Linien. Under officieren vilde desuagtet ikke tillade det, og vedblev sin brutale Adfærd, ved for alle Spadserendes Øine at puffe og støde Studenten", uagtet han godvilligt forførede sig til Udgangen. Tilsidst maatte han ty til nogle høie Rangspersoner, der netop kom ridende, og bad om deres Beskyttelse. Disse ydede den beredvillig, men vare ikke saa heldige at kunne gjøre deres Antoritet gjældende hos den rasende Underofficier. De fulgte derfor deeltagende med i Vagten, da Underofficieren blev utorskammet nok til at erklære den Fornrettede for Arrestant. Jmidlertid havde andre Besøgere, der følte sig oprørte over denne skandolense Adfærd, henvendt sig til Citadellets Commandant og ligeledes til Majoren, der personlig mødte i Vagten, for at tale Underofficeren tilrette. Dette havde tilfølge, at han øieblikkelig blev degraderet, men forinden dette skeete, havde han endnu den Kjækhed at svare de høie Herrer, hvoraf den ene var at kongelig Et, den Anden saavidt vi vide, Kongens Adjutant, "at her havde han (Underofficeren) og ingen Anden at befale." Til Commandanten svarede han endog, at han ikke havde nødig at læse Majorens Seddel, thi naar denne vilde ham Noget, skulde han sende en Ordonants."
Ribe Stifts Adresseaviser, 1846-03-09
Vicekongen af Ægyptens Livlæge, General Clot Bey har skjænket det naturhistoriske Musæum i Kjøbenhavn en betydelig Samling af udstoppede Dyr, Fugle og andre zoologiske Gjenstande. (Afbl.)"Alt. Merk." beretter Opdagelsen af en ny Comet, som kun er synlig med Kikkert. Stud. Phil.
Ribe Stifts Adresseaviser, 1846-03-09
Th Brorsen i Kiel har den 26. f. M. opdaget den i Fiskenes Tegn, ikke langt fra Stjernen. Paa Observatortet i Altona er den lagttaget den 28. f. M. Dens Rectascension var dengang 309 24, med en nordlig Afvigelse af 70, 24. Den bevæger sig kun lidt i lige Opstigning, men gaaer daglig 1 36 frem imod Nord.
Ribe Stifts Adresseaviser, 1846-03-09
Magister Lindberg har modtaget Æres Diplom som Medlem af det lærde Selskab Sociedad Arquelogica Espannola i Madrid, i Anledning af hans Opdagelser i den gamle Rumismatik, navnlig angaaende de antite puniske Mønter. (Loll. Falst. A.)
Ribe Stifts Adresseaviser, 1846-03-09
Udvandringerne til Nordamerica synes nu ogsaa at ville gribe om sig i Holsteen, navnlig i Egnen af Kiel. Efterat nogle Familier i afvigte Foraar havde begivet sig did, deels til Staden Missouri (i de forenede Stater), deels til Over-Canada (i engelsk America, er der for nogen Tid siden fra begge Steder indløben meget gunstige Beretninger til disse Udvandredes Slægtninge. Herpaa have nu 150 Personer i Provstiet, saavelsom en Familie i Kiel, besluttet, allerede i Løbet af indeværende Aars April Maaned over Hamborg at indskibe sig til America. Størsteparten deraf agter at nedsætte sig i Missourt. (Kiel Crispd. Bl.)
Ribe Stifts Adresseaviser, 1846-03-09
Ogsaa i Altona er der nylig opdaget en Forbrydelse af et Slags, hvoraf der, som de offentlige Blade berette, i den senere Tid hyppigt er forekommet lignende andensteds. En omtrent 8 eller 9 Aars Dreng, der gjentagne Gange havde gjort sig skyldig i Smaarapserier, er næmlig af sine Forældre bleven straffet paa følgende overvættes grusomme Maade: Hele Dagen igjennem stod han, i en mørk Krog paa Loftet, fastbunden med tykke Strikker og Livet og under Armene, saaledes at han blot kunde berøre Gulvet med Taaspidserne. Morgen og Aften rakte Forældrene det ulykkelige Barn et Stykke Rugbrød, og Vand, om Middagen synes derimod dets Næring alene at have bestaaet af Kartoffelskrællinger. Den ne Straf skal allerede have vedvaret uafbrudt i over 8 Dage, med Undtagelse af at Barnet rigtignok om Aftenen blev løst ned og bragt tilsængs, saa at man deraf kan see, at det dog just ikke har været Forældrenes Hensigt at martre det tildøde. Da Naboerne savnede Drengen, gjorde de Anmeldelse, og Politiet befriede det ulykkelige Barn. (Jtzeh. Ugbl.) Fra Veile skrives i Byens Av. under 4ds. Til Hestemarkedet idag var en betydelig Deel, for størstedelen fortrinlige, Heste hidkomne. For extra gode, unge og smukke betaltes 130-150 Rbd. pr. Stk., for enkelte af bedste Race forlangtes over 200 Rbd.
Ribe Stifts Adresseaviser, 1846-03-09
Gode stærke Arbeidsheste i god Foderstand kostede 100-120 Rbd. pr. Stk.; aldrende gode dito 8000 Rbd. Til Markedet, der var begunstiget af et skjønt Veir, vare mange udenlandske Hestehandlere ankomne, hvilke kjøbte en stor Deel. Handelen var i det Hele god.
Ribe Stifts Adresseaviser, 1846-03-09
Fra Horsens skrives under 6. i Byens Avis: J Gaar, vor anden Markedsdag i Fasten, var Hestemarkedet ualmindeligt levende, man havde ikke i mange Aar seet en større Mængde af fremmede Hesteprangere (vel 40 til 50) i vor By, som netop i Gaar, og som følge heraf blev næsten enhver Hest som duede noget, eller som var skikket til Remonte hest, solgt og betalt efter Godhed og Alder med 80 til 120 Rbd, ja flere betaltes endog med 130 til 160 Rbd. pr. Stk. Remonte-Commissionen, som netop i Gaar var her i Byen, indkjøbte ikke overen 16 Stykker.
Ribe Stifts Adresseaviser, 1846-03-09
Natten mellem den 19 og 20. Februar afbrændte Sognefogdens Gaard i Wile i Salling, hvorved alle Kreaturer indebrændte paa 2 Heste nær, og kuns høist ubetydeligt af Jndboet reddedes. Efter Forlydende er Jlden paasat af Eierens Stedsøn, som skal have viist Tegn til Sindssvaghed; efter optaget Forhør blev Gjerningsmanden arresteret.
Ribe Stifts Adresseaviser, 1846-03-09
Fra Aalborg hedder det i Byens Avis. Den 20. d. M. teres her i Nærheden en af de sjeldnere Huusfester, idet Hr. Pibemager Christian Bruun i Nøvling Sogn paa denne Dag fylder sit 100de Aar. Hans anden Hustru, som er over 70 Aar gammel, deler endnu Livets Lykke med ham; hans yngste Børn ere mellem 40 og 50 Aar og hans ældste over 70 Aar gammel, ligesom ogsaa talrige Børnebørnsbørn, ja, saavidt vides, endog Børnebornsbøinsbørn, omgive ham. Den raske og tørige Olding er en stor Deel af Byens og Egnens Beboere bekjendt af sine jævnlige Fodtoure, som han tilbagelægger med ungdommelig Lethed; og da Jubilaren i det Hele altid har været en agtet Mand i sin Kreds, antage vi, at flere gjerne ville modtage og benytte Underretningen om denne Festdag.
Ribe Stifts Adresseaviser, 1846-03-09
Udnævnelser og Entledigelse. Under 3. ds. har Hs. Maj. allernaadigst udnævnt Consulatsecretair M. P. Marcussen fra 1 April d. A. af til Generalconsul i Marokko. Under 4. d. M. har Hs. Maj. i Naade og med Pension entlediget Sognepræst for Naur og Siir Menigheder i Ribe Stift, H. C. J. F. Wolf. Hs. Maj. har confirmeret Valgene af Cand. theol. C. A. Valentiner til Præst i Rinkenæsi Tønder Provsti, Sognepræst for Notmark paa Als, B. P. Godt, til Præst i Feldsted i samme Provstii, og Cand. theol. J. F. L. Alberto til Diaconus i Eckernforde. (B. T.) Efterretning om ledige geistlige Embeder: Hirschholm Sognekald i Siellands Stift; dette Embede, som i den nye Angivelse er ansat til 250 Rbd., har følgende Jndtægter: 1) Tienden udgjør 31 Tdr. 1 Skp. 1 Fdk. Rug, og 31 Tdr. 1 Skp. 1 Fdk. Byg. 2) Offer og Accidentser c. 700 Rbd. Præsten har fri Bolig i en Bygning, som vedligeholdes for Kongelig Regning, og Brugen af 4 Tdr. LandJord. Skatter og Expenser beløbe sig til omtrent 35 Rbd. J Enkepension udredes 3 Tdr. Rug og 3 Tdr. Byg efter Capitelstart, samt 40 Rbd. aarlig. (C. T.)
Ribe Stifts Adresseaviser, 1846-03-09
Kjøbenhavns Børs-Kours, den 6. Marts. Hamborger Banco a vista 199 pCt. Bank-Disconto 4 pCt. Disconto paa Vexler paa Hamborg 3 1/2 pCt. 4 pCt. Kongl. Obligationer 104 1/2 a 105 Rbd. - Nationalbankactier 170 1/4 a 171 Rbd.
Ribe Stifts Adresseaviser, 1846-03-09
Hamborgs Børs-Kours den 6. Marts. Slesvig=Holst. Species 3 pCt. Avance mod Banco. Dansk grov Kour. 24 3/5, Skillings=Stkr. 25 3/4 a 25 1/5, pCt. slettere end Banco. - Louisd. og Frd. 13. Mk. 13 1/2 s.; Slesvig=Holst. Species a 60 sk. Kr. 24 1/5, Nye 2/3 a 31 s. 12577, Preussiske Dalere a 40 sk. 125 1/2 Mark Kour. for 100 Mk. Bco.
Ribe Stifts Adresseaviser, 1846-03-09
Ribe Torvepriser, d. 7. Marts. Rug pr. Td. 3 Rd. 32 s.; Byg 2 Rd. 16 ls.; Havre 1 Rd. 40 ls.; Boghvede 2 Rd. 21 ls.; Boghvedegryn pr. Skp. 30 ls.; Byggryn 29 ls.; Smør pr. Pd. 5 enh. ls.; Æg 4 ls. Snesen.
Ribe Stifts Adresseaviser, 1846-03-09
Ribe. 3die Onsdag i Fasten, den 11. ds., prædiker i Domkirken Hr. Pastor Pontoppidan.
Ribe Stifts Adresseaviser, 1846-03-09
Bekjendtgjørelser. Siden min sidste Bekjendtgjørelse er indkommet til de deri ommeldte Enker og deres 11 uforsørgede Børn paa Romøe: fra N. M. Wulff i Bredebroe, 1 Rd. 45 s., fra Farver Høeg i Høyer 4 Rd. Cour. og fra Hr. Raadmand Thomsen i Odense, Udgiver af Fyens Avis, 23 Rbd. Sedler indsendte fra Forskjellige. Jalt er nu modtaget 43 Rd. 17 s. Courant og 23 Rbd. Sedler. Harris den 6. Marts 1846. Brasen.
Ribe Stifts Adresseaviser, 1846-03-09
J Følge Forlig og Udlæg, samt Udlægshaverens Reqvisition bliver det Jens Hansen Nissen tilhørende Sted, paa Aalle-Faarehuusmark i Fenling Sogn, bestaaende af 6 Fag Huus med tilliggende Jordlod uden Hartkorn, stillet til Bortsalg ved en eneste Auction, som afholdes paa selve Stedet Løverdagen den 21. Marts næstkommende, Formiddag Kl. 11, hvilket herved bekjendtgjøres. Gjording Malt Herreders Comptoir paa Endrupholm, den 5. Marts 1816. Münster.
Ribe Stifts Adresseaviser, 1846-03-09
En Holmskifte er at faae tilleie. Adressekontoiret anviser.
Ribe Stifts Adresseaviser, 1846-03-09
Lodsedlerne til det 99de Classelotteries 2den Classe ere at fornye forinden 16. dennes. Ribe den 6. Marts 1846. Heur, sal. Dessauer.
Ribe Stifts Adresseaviser, 1846-03-09
Frisk og godt Have- og Blomster-Fro, be Gartner N. Hansen. kommes hos i Varde. 200 Rbdlr., Ribe Amts østre Provsties Skolelærer-Hjelpekasse tilhørende, kunne imod anordningsmæssig Sikkerhed strax erholdes til Laans, naar man henvender sig til Skoledirectionen for bemeldte Provstie, Stiftamtmanden i Ribe eller Provsten i Leirskov pr. Kolding.
Ribe Stifts Adresseaviser, 1846-03-09
Tirsdagen den 10. dennes, Formiddag Kl. 11 enh., bliver, efter Vedkommendes Begjæring, ved offentlig Auction, som afholdes paa Raadstuen, opbudt til Bortleie paa Livstid det St. Cathrine Kirke tilhørende og ved Samme beliggende Stykke Havejord, som Gjæstgiver Fölsch sidst har havt i Leie. Lysthavende indbydes. Ribe, den 6. Marts 1846. Stricker.
Ribe Stifts Adresseaviser, 1846-03-09
Dampskibet. König Christian VIII. Capt. O. J. N. Sunde. afgaaer i dette Aar for første Gang fra Apenrade, med Passagierer og Stykgods til Kiel, Mandag, den 30. Marts, om Morgenen Kl. 5 1/2, og gjør fra den Tid af Tourer, som følger: fra Apenrade til Kiel, hver Mandag Morgen, Kl. 5 1/2, Kiel til Apenrade, hver Løverdag Middag Kl. 11 anløbende Hardeshøj, Sonderburg, Falshoeft. fra Kiel til Flensburg, hver Tirsdag og Torsdag Middag Kl. 12, Flensburg til Kiel, hver Onsdag og FredagMorgen Kl. 6, anløbende Falshoeft og Brunsnis. Priser. imellem Apenrade og Kiel. 1ste Plads 5 Mk. 10 ls., 2den Plads 3 Mk. 12 ls., Dækket 2 Mk. 8 s.; imellem Kiel og Flensburg: 1ste Plads 5 Mk. 10 ls., 2den Plads 3 Mk. 12 ls., Dæket 2 Mk. 8 ls. Som Dækspassagerer antages kun Matroser, Soldater, Haandværkssvende og Tjenestefolk. Kahytterne ere ny decorerede og især er Damekahyten forandret og bleven større.
Ribe Stifts Adresseaviser, 1846-03-09
Da Dampskibet bestemt om Middagen Kl. 12 vil ankomme til Kiel, saa er det derved muligt for de Reisende paa een Dag at komme fra Afgangstedet til Hamburg. Det Nærmere over Farterne sees af trykte og overalt fordeelte Taxter, saasom det ogsaa kan erfares hos G. J. Bargum i Kiel, Franz Jansen i Flensburg, Jurgen Claussen i Sonderburg og Lor. Karberg i Apenrade.
Ribe Stifts Adresseaviser, 1846-03-09
Proclam. Wenn der Herr Advocat S. C. F. Waitz auf dem Tonderschen Schlosgrunde mit Tode abgegangen und de hie selbst anvesenden Erben, namentlich die Witwe per euratoren mit thren anvesenden Tochtern c. c. für sich und die abwesenden Kinder mittelst Eingabe vom 26, huj. vorstellig gemacht, das sie sich zur Zeit uber die Erbantretung der Verlassenschaft nicht erklären konnten, sondern durch ein landubliches Proclam uber den Schuldenbestand naheren Auschlus sich zu verschaffen wünschten, welcherhalben sie um Erlassung eines solchen Proclams gebeten, diese bitte auch bevilligt worden; als werden von Gerichts- und Rechtswegen alle undjede, welche ans irgend einem Grunde Anspruche und Forde rungen an die Verlassenschaft des Verstorbenen, ste mogen ans seinen Advocatur Geschaften oder ans sonstigen Privatverhaltnissen hervuhren, haben oder zu haben vermeinen hiemittelst angefordert und befehliget, solche binnen 12 Wochen von der letten Bekanntmachung dieses Proclams ange rechnet, bei dem Herrn Gerichtschreiber Wieding in To dern unter Produeirung ihrer Original Documente, Zursicklassung beglanbigter Abschriften, auch als Auswartige unter Bestellung der nothigen Acten Procuratur bei Verlust ihrer Rechte gehørig anzugeben. Es soll dieses Proclam, falls die Masse nicht zureichen vurde, zugleich als Concursproclam dienen und es sollem mit demselben alle rechtlichen Følgen eines Concursproclamseintreten. Wornach ein Jeder sich zu achten. Tonderhardesvogte zu Tondern, den 27. Februar 1846. Drohse. Trykt i Ribe hos Chr. sal. Hyphoff. Carl Vilhelm Qvist 4de Klasse. No. 2. gaard, Hans Kongelige Maje 10 Rbs. Sølv, stæts virkelige Cancellieraad og Herredsfoged i Andst, SlaugsJerlev og Brusch Herreder.
Ribe Stifts Adresseaviser, 1846-03-09
Gjør vitterligt: at for mig andrager Selveier Jens Peter Lassen af Starup Mark i Starup Sogn, Brusch Herred, Veile Amt, der har været gift med Maren Sørensdatter, en Datter af afgangne Søren Thomsen og Anne Kirstine Andersdatter af Fredsted, hvorledes han finder sig beføiet, at føre et Tingsvidne, for derved at oplyse Rigtigheden af et mellem ham og hans ved Døden afgangne Hustrue bemeldte Maren Sørensdatter, oprettet Testamente den 26. f. M., hvorved han er indsat til som Universalarving at eie det hele Boe og for efter Tingsvidneføringen at erholde Testamentet anerkjendt som Retsgyldig. J Anledning heraf og efter Jens Peter Lassens Begjæring indstævnes Arvingerne efter afgangne Maren Sørensdatter af Starup Mark, nemlig Gaardmand Anders Sørensen i Fredsted, Gaardmand Peder Sørensen i Stubderup i Høyen Sogn, Huusmand Hans Sørensen sammesteds, Huusmand Niels Jørgensen Bruun paa Winf Mark, (som Værge for sine umyndige Børn Jørgen Nielsen og Ane Kirstine Nielsen Huusmand Ole Sørensen paa Fredsted, Mark og Thomas Sørensen hvis Opholdsted ikke vides, til med 6 Ugers Varsel i Overeensstemmelse med Forordningen af 21. Mai 1845 § 24, at møde for Jerlev og Brusch Herreders Ret, der holdes paa Raadhuset i Colding den 12. Maii dette Aar om Formiddagen Kl. 10, forat see Documenter fremlagte og paahøre Vidner førte i ovenstaaende Anledning. Til samme Tid og Sted og under Faldsmaalstraf indstevnes som Vidner, for eedeligt Vidnesbyrd at aflægge: 1. Anders Johansen Frost af Starup Mark 2. Hans Pedersen sammesteds. Landag kan ei ventes, som afskaffet ved Forordningen 3. Juni 1796. Det til Bekræftelse under min Haand og Embedssegl. Herredscontoiret i Colding den 26 Februarii 1846. C. W. Obistgaard. (L. S.)
Ribe Stifts Adresseaviser, 1846-03-09
Undertegnede agter at bortsælge sit iboende Sted i Qvag lund Bye, Jerne Sogn, staaer for Htk. nye Matr. 4 Skpr. 3 Fdkr. 2 enfjerded. Alb. Den aarlige Udsæd er 2 Tdr. Rug, 1 Td. Byg, 2 a 3 Tdr. Havre foruden Boghvede og Kartofler Besætningen er 2 Køer og 6 a 8 Faar. Stedet ligger i Eiendommen som er af god Beskaffenhed med Leerunderlag, en Mærsk Engparcel kan medfølge i Handelen, ligesom Pengevilkaarene kan blive fordeelagtige for Kjøberen. Lysthavende henvende sig til Hans Mortensen, i Qvaglund. Høivande ved Sønderhoe. fra 10 til 16. Marts incl. D. 10. Marts Kl. 12, 53 Min. 11. - Kl. 1 36 -= 12. - Kl. 2 19 - 13. - Kl. 2 24 – (fuld Maane) 14. - Kl. 3 4 = 15. - Kl. 3 49 - 16. - Kl. 4 36 - Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flad tider efter ny Maane og fuld Maane.
Ribe Stifts Adresseaviser, 1846-03-10
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. HyphoffTirsdagen den 10. Marts. No 30.
Ribe Stifts Adresseaviser, 1846-03-10
Udenlandske Efterretninger. Polakkernes Opstand. Fra Breslau hedder det under 3. Marts, at det der almindelig hedte, at Jnsurgenterne allerede havde kapituleret med Østerrigerne og Preusserne, og at de den 5. Marts vilde rømme Krakau. Østerrigere og Preussere vilde da besætte Staden og indføre den tidligere Regering Jfølge den østerrigske General Collins Jndberetning, havde denne den 28. Februar taget Podgorze. Jnsurgenterne havde besat Husenes første Stokværker, hvorfra de skjøde paa Østerrigerne; men efter kort Modstand forlode de deres Poster og ilede over Broen til Krakau, ved hvilken Leilighed de tabte en De Folk ved Kartætschild. Et Øieblik derefter bleve Østerrigerne angrebne af en anden Hob, hvoraf man ge bleve dræbte, 89 fangne og Resten adsplittet Endvidere beretter han, at Bønderne ere velsindede mod Regeringen og bringe mange af Oprørerne fangne til Kreds-Bestyrelsen. Ogsaa ved Wodowicehave de østerrigske Tropper i Forening med Landbeboerne drevet Jnsurgenterne tilbage. J russisk Polen har ogsaa fundet et, dog som det synes, temmelig svagt Oprørsforsøg Sted. En Flok af 10 til 12 Mand med Potozi, Kocichewski og Zarski i Spidsen, rykkede ind i Siedlece, hvor kun var en ubetydelig Jnvalidevagt og 6 Kosakker. Efter at have skudt den vagthavende Soldat og et Par andre Soldater og nogle Kosakker kom til Undsætning grebe Anførerne Flugten, forladte af de fleste af deres faa Tilhængere, og efterat de en heel Dag havde vandret omkring i Sneen, kom de udmattede til en Landsby, hvor Beboerne toge dem til Fange, da de af Mathed vare slupne i Søvn. Anførerne udstødte mange Forbandelser mod Dombrowski, som de beskyldte for at have indviklet dem i dette Foretagende og derefter frelse sig selv ved Flugt. Jmidlertid vedblive Rygterne om, at der i de sydlige russisk-polske Provindser er udbrudt en meget alvorlig Opstand. - Af den i Kra kan oprettede provisoriske Regerings trende Medlemmer var Gorzkowski tidligere Adjutant ved det physikalske Kabinet i Krakau og Tyssowsky er Doctor Medicinæ; de ere alle tre unge kraftige Mænd. - Ved Østerrigernes Tilbagetog fra Krakau havde de skudt paa en Deel Kvinder og Børn, der vare beskjæftigede med at stikke Broen i Brand og dræbt mange, hvorfor Hadet mod Østerrigerne der er meget heftigt.
Ribe Stifts Adresseaviser, 1846-03-10
Frankrig. Fra Algier har man Efterretninger til 23. Februar. Abdel Kader, der i Jurjura Bjergene saae sig tæt indesluttet og havde fattet Mistillid til Kabylerne, var den 19. Februar dragen mod Syd. Kabylerne, der saae sig kompromitterede ved Emiren, vilde have, at han skulde føre dem mod de Franske, men Abdel Kader, som vel vidste, at han vilde komme tilkort i en regulær Fægtning, vilde ikke indlade sig herpaa; imidlertid blev hans Stilling meere og mere truende, og han tog endelig sin Tilflugt til List. Han anstillede sig som om han gav efter for Kabylernes krigerske Ønske, befalede Ben-Salem at angribe Bugeauds høire Fløi med alle sine Folk, medens han selv med sit Kavalleri hurtigt drog mod Syd over de snebedækkede Bjerge. De Franske vilde sætte efter ham, men mødte 3 a 4000 Kabyler, der dog snart med stort Tab bleve adsplittede. Abdel Kader kunde imidlertid paa Grund af dette Ophold og de slette Veie ikke indhentes. Kabylernes Høvdinge underkastede sig nu, høist forbittrede mod Emiren, der saaledes havde bedraget dem. Emiren havde paa Flugten tabt næsten alle sine Lastdyr og leirede sig ved Hamza. Der er nu føiet Foranstaltninger til at forfølge ham videre. Formodentlig vil han nu atter søge Tilflug i Marokko. Buenos Ayres. Rosas Sag staaer slet. Hans Hærførere blive slagne og Paragny har nu erklæret ham Krig. 5000 Mand Tropper have forenet sig med General Paz for at marschere mod Buenos Ayres. Den fransk-engelske Eskadre var den 28. Novbr. kommen til Rosario og haabede at naae Korrientes den 20. Decbr.
Ribe Stifts Adresseaviser, 1846-03-10
Ostindien. Jfølge Efterretninger fra Batavia af 31. December ere i Residentskabet Bantam alvorlig Uroligheder udbrudte, som have gjor det nødvendigt, hurtigt at afsende Militær dertil. Opstanden begyndte Natten til den 12 og 13. December med at man myrdede flere Europæer, hvoriblandt en Hr. Kamphuys, hvem man ombragte tilligemed hans Kone og fem Børn. En Afdeling indfødte Ryttere, som Re sidenten i Bantam afsendte til Skuepladsen for Opstanden, angrebes af henimod 600 Jnsurgenter og sloges paa Flugten. Kommandanten i Bantam angreb dem derpaa med forstærket Magt og 2 Kanoner; men han mistede en af disse, som Jnsurgenterne fratoge ham. Hollandske Blade forsikkre vel, at han har erobret den tilbage og sprængt Jnsurgenterne; men Opstanden er næppe dæmpet, da man har maattet afsende nye Forstærkninger fra Batavia. Som Aarsag til Opstanden anseer man Tilbagevendelsen af to bantanske Prindser, som vare blevne forviste formedelst et tidligere OpstandsforsøgOversvømmelse. I Ungarn ere Donau og de øvrige Floder stegne til en Høide, som volder megen Bekymring. J Komitatet Veregher havde Theis den 27. Januar oversvømmet alle Egne, som hidtil vare blevne forskaanede. De ulykkelige Beboere havde med Nød faaet deres eneste Næring, Kartofler, tagne op af Jorden og bragte op paa Lofterne for at de ikke skulde bedærves af det indtrængende Vand; men her bleve de aldeles uspiselige ved den stærke Frost, der indtraadte den 28 Januar. Kommunicationen med denne Egn var afbrudt og tre Dage maatte de Ulykkelige tilbringe i en streng Kulde, uden Næring og uden tilstrækkelige Klæder.
Ribe Stifts Adresseaviser, 1846-03-10
Jndenlandske Efterretninger. Det hos Hs. K. H. Prinds Ferdinand stedfundne Costumebal var ligesaa smukt som interessant og muntert. Man saae her forskjellige Optog, saasom fra Waldemar Atterdags, fra Christian den Fjerdes og fra Ludvig den Fjortendes Tid, Pancien regime Hs. K. H. Kronprindsen, som Kong Christian den Fjerde, vakte almindelig Forhavselse ved den skuffende Liighed, der fandt Sted imellem Begge; man skulde virkelig have troet, at den store Monark gik igjen. Efter Forlydende vil Hs. K. H. Kronprindsen ogsaa give et Costumebal paa Christiansborg Slot, hvor de samme Optog ville blive gjentagne, og dette Exempel vil blive efterfulgt af Hs. Durchl. Landgrev Wilhelm af Hessen. (Aarh. A.)
Ribe Stifts Adresseaviser, 1846-03-10
Fædrelandet mener, at det ikke kan vare ret længe inden det næste Møde af den roeskildske Stænderforsamling vil blive sammenkaldt, samt at der er megen Grund til at antage, at Kbhavns Repræsentation ikke vil blive fuldtallig, (formedelst Deputeredes og Suppleanters Forbindringer, hvis der ikke i Tide sørges for Besættelsen af de tre ledige Suppleantposter.
Ribe Stifts Adresseaviser, 1846-03-10
Ogsaa Flensburger Zeitung" meddeler nu - fra reen Kilde" - den interessante Efterretning, at Hertugen af Augustenborg finder sig foranlediget til, at blive borte fra dette Aars Stænderforsamling i Slesvig, og tilføier: "Motiverne ligge naturligviis ille aabent for Dagen."